Konstantin von Neurath

Dr. jur. **Konstantin Hermann Karl Freiherr von NEURATH**  (2-a de februaro 1873 - 14-a de aŭgusto 1956) estis germana nazia politikisto, diplomato, veterano de la unua mondmilito kaj oficiro de SS en rango de SS-Obergruppenführer. Konata li estas pro sia agado kiel ministro de eksterlandaj aferoj de la nazia Germanio en la jaroj 1932-1938 kaj ankaŭ pro funkcio de protektoro en Protektorato Bohemio kaj Moravio en la jaroj 1939-1941.

## Junaĝo 
eta|maldekstra|Konstantin von Neurath dum sia militista deĵoro, 1893
Li naskiĝis la 2-an de februaro 1873 en la vilaĝeto Kleinglattbach de Vaihingen an der Enz, Virtembergo kiel filo de grandbienulo kaj la plej supera administranto de senjorejo de reĝlando virtemberga barono Konstantin Sebastian von Neurath kaj lia edzino Mathilde Freiin von Gemmingen-Hornberg.

Post tio, kiam li finis bazan lernejon li venis en la jaro 1886 en humanista gimnazio Eberhard Ludwig en Stuttgart, kie li pli poste ankaŭ abiturientiĝis.

Li devenis el nobela familio kaj li havis titolon *Freiherr* = barono. (En la Novembra Revolucio 1918 ĉiuj nobelaj rajtoj estis forigitaj, kaj ekde tiam la vorto *Freiherr* estas nur parto de la nomo, ne plu signo de nobeleco.) Finstudinte juron en enpaŝis en diplomatajn servojn kaj iom post iom li agadis en Londono kaj Istanbulo.

Post eksplodo de la unua mondmilito li enpaŝis en la germana imperiestran armeon kaj deĵoris en rango de kapitano en rezervo (*Hauptmann der Reserve*) ĉe la 119-a infanteria regimento kiel rotestro. Dum sia agado ĉe la armeo li partoprenis en bataloj en okcidenta fronto. Kiel oficiro ĉe infanterio li deĵoris ĝis la jaro 1916, kiam li estis grave vundita. Post la milito li revenis en la diplomatajn servojn kaj agadis en Danio kaj Italio.

Ekde la 1-a de junio 1932 li sukcedis la anstaŭulon Heinrich Brüning kiel ministro de eksterlandaj aferoj en registaro de ĉefministro Franz von Papen kaj poste en registaro de Kurt von Schleicher. En la posteno li restis eĉ post tio, kiam en la jaro 1933 fariĝis kanceliero Adolf Hitler. En sia funkcio li klopodis aldoni konservativan seriozecon al la Hitlera ekspansiema eksterlanda politiko. En 1937 li eniris en NSDAP. En februaro de 1938 li estis senigita fare de Hitler el sia posteno utile al pli agresema Joachim von Ribbentrop kaj restis en funkcio deministro sen fako.

En marto de 1939 li estis destinita kiel regna protektoro en Protektorato Bohemio kaj Moravio. Dum lia oficado en la funkcio de protektoro estis ekzemple fermitaj ĉeĥaj altlernejoj, okazis akcepto de analogio de Nurenbergaj leĝoj kaj la ĉeĥa industrio estis enigita en la germanan militistan ekonomion. Malgraŭ tio en septembro de 1941 li estis de Hitler fakte anstataŭigita de Reinhard Heydrich pro onidira bonvolemo kaj ĉefe malkapablo subpremi la plifortiĝantan ĉeĥan rezistomovadon. Formale li restis en la posteno ĝis aŭgusto de 1943.

[eta|dekstra|Konstantin von Neurath antaŭ [Nurenberga proceso|Nurenberga tribunalo.]]
En lastaj tagoj de la Dua Mondmilito li estis kaptita fare de la francaj taĉmentoj. Post la milito li staris antaŭ Nurenberga tribunalo. Li estis trovita kulpa kaj kondamnita al 15 jaroj de forpreno de libereco. En la jaro 1954, post ok jaroj pasigitaj malantaŭ kradoj, li estis el malliberejo en Spandau tralasita post suferita infarkto. Li mortis du jarojn poste en Enzweihingen, nuna komunumoparto de Vaihingen an der Enz en Baden-Virtembergo.

## Resumo de lia soldata kariero 
### Datoj de avanco 
* Einjährig-Freiwilliger - 1893
* Leutnant der Reserve - 1898
* Oberleutnant der Reserve
* Hauptmann der Reserve - 1914
* SS-Gruppenführer - 18-a de septembro, 1937
* SS-Obergruppenführer - 21-a de junio, 1943

Kategorio:Germanoj de la Unua Mondmilito
Kategorio:Germanoj de la Dua Mondmilito
Kategorio:Ministroj pri eksteraj rilatoj de Germanio
Kategorio:Germanaj baronoj
Kategorio:Germanaj politikistoj
Kategorio:SS-generaloj
Kategorio:Protektorato Bohemio kaj Moravio
Kategorio:Naskiĝintoj la 2-an de februaro
Kategorio:Mortintoj la 14-an de aŭgusto